หนูเป็นเมนวันที่12หมด16 กินยาคุมวันที่18แผงที่3 วันที่24หลั่งในค่ะ กินยาคุมไปแล้ว6เม็ด มีโอกาศเสี่ยงท้องไหมคะ ถ้ากินยาคุมฉุกเฉินด้วยจะเป็นอะไรไหม
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากกินยามาแค่ 6 วันแล้วมีเพศสัมพันธ์ อาจมีโอกาสตั้งครรภ์ได้เช่นกัน ในกรณีนี้จึงอาจมีข้อบ่งชี้ในการใช้ยาคุมฉุกเฉินเพื่อป้องกัน และสามารถรับประทานควบคู่ไปกับยาคุมแบบแผงรายเดือนได้